ปัญหา: ประชาชนร้องทุกข์และขอให้ตรวจสอบเรื่องต่อไปนี้
1.  อาหารกลางวันของเด็กนักเรียนมีรสจัดและไม่มีคุณภาพ เช่น แกงเผ็ด  กุ้งชุบแป้งทอดไม่ใช่เนื้อกุ้ง เป็นหัวกุ้ง เศษเปลือกกุ้ง กากกุ้งชุบให้เด็กกิน ส่งผลให้ติดคอเด็ก และไม่มีผลไม้ให้เด็กๆ  ทำให้เด็กเลือกที่จะไม่กิน หรือกินข้าวเปล่า นม หรือขนมแทนอาหารกลางวัน  ทำให้เด็กขาดสารอาหาร  เนื่องจากโรงเรียนเปลี่ยนผู้อำนวยการ  ก่อนหน้านี้ผู้อำนวยการคนเก่าดูแลเรื่องอาหารเป็นอย่างดี
2.  การทำโทษนักเรียนเกินกว่าเหตุด้วยการทำร้ายร่างกาย  มีการตีเด็กอย่างรุนแรงที่ฝ่ามือจนมีรอยช้ำ ตีที่อวัยวะซึ่งไม่สามารถมองเห็นได้ง่ายๆ หรือสั่งให้เด็กตีตนเองให้เสียงดังจนกว่าครูจะพอใจ  ฟาดหลังบ้าง ตีขาบ้าง ตีก้นบ้าง  และบางครั้งมีการทำโทษโดยการให้เด็กไปยืนตากแดด ซึ่งเสี่ยงต่อสุขภาพของนักเรียน
3.  การลิดรอนสิทธิ์เด็ก ด้วยการห้ามเด็กที่อ่านหนังสือไม่ออกเข้าชมรมที่ตนเองต้องการ  ให้ไปเข้าชมรมอ่านหนังสือแทน เช่น บุตรของประชาชนต้องการเข้าชมรมศิลปะ แต่ถูกห้ามด้วยเหตุผลดังกล่าว  ทำให้บุตรของประชาชนเสียใจ  ประชาชนมองว่าไม่ยุติธรรม
4.  ห้องน้ำไม่เพียงพอสำหรับจำนวนเด็ก ห้องน้ำชำรุด และไม่สะอาด  ไม่ได้รับการดูแลแก้ไข  เด็กจึงยอมทนจนถึงตอนเย็น ทำให้เด็กเสี่ยงจะเป็นโรคกระเพาะปัสสาวะอักเสบ

บ้านเลขที่: 33
ถนน: บางนา-ตราด
จุดสังเกต: โรงเรียนวัดศรีเอี่ยมอนุสรณ์
เขต: บางนา
#1555